מלווה נצחית, את גלה. בדרכם, תיאר לרעייתו את מראות העיר וינה והבטיח לה כי היא תאהב את אורחות החיים בעיר עד מאוד. "החלום שלי מאז הגיעי לוינה הוא, לבקר בהצגת אופרה בביתˉהאופרה המפואר שבעיר" - סיפר לרעייתו. "אני מבטיח לך, כי ביום מן הימים, אקחך לשם..."  בהגיעם לעיר וינה בשעת צוהריים מאוחרת, ניכר היה בה בגלה, כי היא נפעמת עד מאוד. הכל היה לה חדש. מראות העיר והסביבה השונה, שיעקב יצחק כבר היה מורגל בהם לאחר שהייה של שלוש שנים בעיר הגדולה, הרשימו אותה עד מאוד.  "מחר אערוך לך סיור בעיר" - הבטיח לה יעקב יצחק, שככל הנראה, יהיה זה לו היום החופשי האחרון לפני שיחל בעיסוקו התובעני כמתמחה במשרד עו"ד שלוסברג. בביתˉהמגורים כבר ציפו לזוג בעלי הבית, ביילה ויוחנן, אשר קיבלו את פניהם במאור פנים. ביילה הייתה מאושרת מעצם הרעיון כי אישה צעירה תתגורר בבית המגורים, שהמה תמיד מרווקים פוחזים. כמוˉכן, היו לה תכניות משלה לגבי הכלה, אשר שמרה לעצמה, לעת עתה. לאחר חילופי דברים קצרים עימם, עלו בני הזוג אל חדרו של יעקב יצחק, שמעתה, לפחות לזמן מה, היה לבית המשפחה של הזוג הצעיר. מייד לאחר הניחם את המזוודות, הציע יעקב יצחק